AlexejDobrolubov/national_council_slovak_2010 huggingface dataset:
9. schôdza NR SR - 13.deň - B. popoludní
Dátum: 2024-02-21
Poslanec: Plevíková, Zuzana (SMER - SD)
Druh vystúpenia: Vystúpenie s faktickou poznámkou

108. Ďakujem za slovo. Pani predkladateľka, ak sa nemýlim, o túto právnu úpravu sa snažíte od roku 2021, odkedy ste to navrhovala, a to ste boli v koalícii. Podporu ste nenašla ani od vtedajších vašich koaličných partnerov. Teda vám sa nepodaril tento zákon zaviesť, ani keď ste boli ministerkou spravodlivosti. Vám to, ani keď ste boli v koalícii, teda neprešlo. Následne ste to chceli implementovať do zmeny Trestného zákona, ktorú predkladal pán exminister Karas. Tento návrh ste niekde, sa niekde po ceste vytratil z toho návrhu. Hlavné slovo, ktoré tam figuruje, je bez udelenia súhlasu. Podstata novej úpravy by mala spočívať v tom, že žena musí dať na pohlavný akt výslovný súhlas. Bez toho súhlasu by sa teda každý sexuálny styk považoval za znásilnenie. Takéto pripravené návrhy zákonov by podľa môjho názoru spôsobovali aj veľké problémy v aplikačnej praxi. Viete mi, prosím, odpovedať, ako by ste chceli reálne implementovať tento návrh zákona do praxe? Aký by potreboval muž súhlas so ženou pred aktom? Ako by toto dokazovanie prebiehalo, čo sa týka teda ústneho súhlasu v praxi? Ja sa chcem zrovna opýtať na to implementovanie do tej praxe reálne. Ako by sa dokazovalo udeľovanie súhlasu, respektíve nesúhlasu, v prípade niečoho takého intímneho, ako je pohlavný styk, kde nie sú iné osoby ako svedkovia alebo kamerové či iné záznamy. Ďakujem.
23. schôdza NR SR - 10.deň - B. popoludní
Dátum: 2024-12-09
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

38. Ďakujem veľmi pekne. Keď už sa tu rozprávame aj o rokovacom poriadku, tak spoločný spravodajca informuje Národnú radu o výsledku rokovania výborov, odôvodňuje návrh a stanovisko gestorského výboru. Ja som teda k tomu, k tomu návrhu vlastne nepočula absolútne nič, k tomu vetu som nepočula nič, takže ja neviem, aký zmysel mala tá, toto spravodajské vystúpenie, lebo podľa mňa vôbec nesúviselo s rolou spravodajcu a možno teda keby sme sa naozaj tu vedeli dopočuť aspoň jednu vetu nejakú k tomu samotnému vetu, o ktorom tu rokujeme už druhú hodinu, ale z koaličných radov sme nepočuli k nemu ešte ani slovo, pretože síce si tu mal dve vystúpenia, ale ani jedno z nich sa absolútne netýkalo toho samotného veta. Tak ja neviem, možno v tejto faktickej, aj keď sa obávam, že to bude zase nejaký podobný message a už sa nič k tomu vetu nedozvieme. No ale tak nádej umiera posledná.
23. schôdza NR SR - 10.deň - B. popoludní
Dátum: 2024-12-09
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

26. Ďakujem pekne. Ján, ja som rada, že si spomenul aj vlastne tie spomínané dopady, veľmi mierny pozitívny vplyv na štátny rozpočet. Oni to podľa mňa mysleli tak, že teda budú sa vyberať tie úhrady za to mimoriadne rozsiahle vyhľadávanie informácií a, samozrejme, že to nevedia vyčísliť, pretože oni nemajú nijako vypočítanú v tom návrhu ani ten spôsob vlastne výpočtu tej úhrady, to znamená, že nemajú ani základný vzorec, z ktorého by sa malo vychádzať. Akože nemajú žiadne dáta, tak nevedia ani, koľko takých prípadov by mohlo byť, to znamená, že oni to nijakým spôsobom vyčísliť nevedia. Jediné dáta, ktoré ja poznám teda, že sú k dispozícii, sú za rok 2020, 2021 a týkajú sa ale iba ministerstiev a úradu vlády, kedy v tomto období bolo vybavených 6 800 infožiadostí, čo je v priemere 24 infožiadostí za mesiac na jednom z týchto úradov. A teraz si môžme predstaviť, že na nejakých obciach a mestách je to ešte menej, samozrejme, čo mne teda nepríde naozaj nejaké veľké preťaženie tých úradov, ale ak má niekto iné dáta, tak teda koalícia by v prvom rade mala mať, keď vidí potrebu to nejakým spôsobom upraviť. A síce teda tvrdia, že by to malo mať veľmi mierny pozitívny vplyv na rozpočet, ale ja si naopak myslím, že to bude mať negatívny vplyv na rozpočet, pretože aj tie súdne konania, o ktorých sme tu už hovorili, niečo stoja, a to znamená, že keď takýmto spôsobom babrácky je pripravená celá novela, ktorá vyvolá, to je, to je ako nespochybniteľné, vyvolá súdne konania, tak to tie povinné subjekty niečo, samozrejme, stáť bude. Takže to je ešte vlastne aj celé spochybniteľné, či to vôbec bude mať akýkoľvek mierny, veľmi mierny pozitívny vplyv na rozpočet. A, samozrejme, tie, to je úplne smutné, že tie dáta tam absolútne chýbajú. A chcela som vyzvať aspoň zástupcov zo SMER-u, aby sa vyjadrili, ale vidím, že pán Glück sa už prihlásil, tak sa teším.
23. schôdza NR SR - 10.deň - B. popoludní
Dátum: 2024-12-09
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

18. Ďakujem. No mňa tiež mrzí, že Adam Lučanský tu nie je, hoci teda aktívne vlastne tento návrh predložil, aj ten pozmeňujúci návrh, a ja vlastne neviem, kto mu tie legislatívne znenia podsúva, ale moc mu teda nepomáha si vytvoriť dobrý obraz. Naozaj to sú také absolútne katastrofy z hľadiska odborného či už legislatívno-technického, ale celkovo tej právnej podstaty, nech už by sme mohli sa odosobniť od toho úmyslu, ktorý je tu podľa mňa tiež zlý, lebo úmyslom je podľa mňa naozaj obmedziť ten prístup k informáciám, ale je to spravené takým spôsobom, že tu už zjavne ani prezident Pellegrini nemohol sa nevyjadriť spôsobom, ako sa vyjadril. Ja som tiež zvedavá, že ak to veto bude prelomené, či pán prezident dá aj podnet na Ústavný súd, lebo tých ústavnoprávnych argumentov v tom odôvodnení použil mnoho, tak to som tiež veľmi zvedavá. V každom prípade my sme pripravení ten podnet podať. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Plaváková, Lucia (PS)
Druh vystúpenia: Vystúpenie v rozprave

75. Ďakujem veľmi pekne za podporu. Ja by som chcela ešte aj apelovať opätovne na kolegov z koalície, aby sa zamysleli nad týmto návrhom. Môžete si nájsť, aj napríklad Denník N priniesol celú sériu príbehov žien, ktoré zažili spontánny potrat a naozaj veľmi osobne tam popisujú svoju životnú skúsenosť a mnohé z nich hovoria aj o tom, že teda naozaj potom váhali, že či znovu otehotnieť. A myslím si, že akýkoľvek drobný krok, ktorý môžeme spraviť v prospech toho, aby sme im pomohli, tak by sme ho mali spraviť. Ďakujem veľmi pekne.
23. schôdza NR SR - 5.deň - B. popoludní
Dátum: 2024-12-02
Poslanec: Plaváková, Lucia (PS)
Druh vystúpenia: Vystúpenie v rozprave

65. Ďakujem veľmi pekne za slovo, pán predsedajúci. Cieľom tohto nášho návrhu je poskytnúť dva dni voľna pri spontánnom potrate alebo narodení mŕtveho plodu pre ženu, ale aj pre osobu, s ktorou je v partnerskom alebo inom rodinnom vzťahu. A viac o tomto našom návrhu poviem v rozprave, do ktorej sa hlásim ako prvá. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Plaváková, Lucia (PS)
Druh vystúpenia: Vystúpenie v rozprave

54. Ešte raz ďakujem veľmi pekne za slovo. Ako som už uviedla v mojom úvodnom slove, našim návrhom chceme umožniť rodičom detí, ktoré nastupujú do prvého ročníka základnej školy, vyplatenie jednorazového zvýšeného prídavku na dieťa, ktorý je stanovený v sume 110 eur, skôr, to znamená ešte pred začiatkom školského roka, skôr oproti súčasnej právnej úprave, ktorá je nastavená tak, že k vyplateniu tohto príspevku dochádza až v októbri, kedy reálne už deti musia mať nakúpené všetky školské potreby. Dnes teda dostávajú rodičia prvákov tento príspevok až v októbri, čo vzhľadom na ekonomickú situáciu rodičov nie je dobré riešenie. Zaplatiť výbavu, tieto školské potreby stojí rodičov v priemere 260 eur, avšak výška nákladov môže byť aj vyššia, v závislosti od regiónov a nakupovaných potrieb. Príspevok štátu môže teda zásadne a hlavne adresne pomôcť tým rodinám, ktoré to najviac potrebujú, avšak ten spôsob, akým je vyplácaný, teda ten čas určený pomerne neefektívne vzhľadom na to, že tie školské potreby je potrebné nakupovať predtým než začne školský rok. Návrh zákona má pomôcť a podporiť najmä rodiny s nižšími príjmami, ktoré nemajú žiadne úspory, a to im komplikuje situáciu pri nakupovaní školských potrieb pre ich deti v čase, keď im zvýšený príspevok ešte nie je vyplatený. Podľa prieskumu zo začiatku leta tohto roka nemá vyše 40 % Slovákov a Sloveniek žiadne úspory. Z výsledkov prieskumu vyplynulo, že finančná situácia sa oproti minulému roku zhoršila, štyria z desiatich opýtaných deklarujú, že sa majú horšie ako pred rokom a to ešte na nich nedoľahla ani konsolidácia. V kontexte teda aj aktuálnych konsolidačných opatrení, ktoré vo zvýšenej miere dopadnú aj na rozpočty rodín s deťmi, sa náš návrh javí o to adekvátnejší. Pomohlo by to napríklad aj jednorodičovským domácnostiam, ktorých na Slovensku žije asi 190-tisíc, z nich je až 46 % ohrozených chudobou. Ak by bol vyplatený príspevok pred začiatkom školského roka, ako to navrhujeme, rodičia by nemuseli byť vystavení zbytočnému stresu a finančnému tlaku, ako to je v súčasnej dobe, pretože štát dokáže tento stres práve adresne zmierniť. Prvácky príspevok sa, samozrejme, vypláca iba raz. My nenavrhujeme úpravu tej sumy, to znamená, že náš návrh nemá žiadny dopad na štátny rozpočet. My sa snažíme docieliť iba to, aby bol naozaj vyplácaný v čase, kedy je najviac potrebný. Je to drobná zmena, ktorá, ako som už uviedla, nič nestojí, ale mnohým ľuďom by uľahčila ich situáciu. Preto vás žiadam o podporu nášho návrhu. Ďakujem veľmi pekne.
23. schôdza NR SR - 3.deň - A. dopoludnia
Dátum: 2024-11-28
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

40. Ďakujem veľmi pekne za slovo. Ja by som len chcela pripomenúť, že sme v štádiu, kedy máme pozmeňujúci návrh v skrátenom legislatívnom konaní, je to naozaj tá najhoršia možnosť, ako môžme z hľadiska kvality legislatívneho procesu prijímať právnu normu. A aj v kontexte toho, ja som tu počula včera koaličného poslanca, myslím, že to bol pán poslanec Podmanický, ktorý mentoroval môjho kolegu Mareka Lackoviča, že teda snáď si nemyslí, že tu len tak predloží pozmeňujúci návrh, ktorý nebude prediskutovaný so všetkými aktérmi a že vy by ste to podporili. Tak tu je zjavne pozmeňujúci návrh, ktorý je v skrátenom legislatívnom konaní, nie je prediskutovaný s nikým, koho sa to týka, a aj tak to podporíte. Tak aspoň potom tu nementorujte ostatných, pretože robíte to absolútne úplne spôsobom, ktorý je nekultúrny a nehodný tejto ustanovizne. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

8. Ďakujem za slovo, aj Zuzke, že to tak jasne zhrnula. Ja naozaj by som chcela len poznamenať, že z hľadiska kvality legislatívneho procesu je úplne najhoršou možnosťou dávať pozmeňovák v skrátenom legislatívnom konaní. Toto sa asi nedostalo na stôl len tak z minúty na minútu a obzvlášť nejde o žiadnu technikáliu, ale ide o niečo, čo ovplyvňuje životy nejakého počtu ľudí, a možno by sme naozaj k tomu mohli pristupovať citlivejšie. Toto mi prišlo naozaj nešťastné, keď som ten pozmeňovák dnes našla na stole na ústavnoprávnom výbore, tak proste nás to všetkých prekvapilo. Potom sme to prediskutovali síce na ľudskoprávnom, ale vznikalo tam aj množstvo otázok a vlastne nie je priestor si to už ani vydiskutovať. Čiže keby sme sa aspoň pri takýchto veciach snažili zachovať nejakú kultivovanosť toho procesu tak, aby sa všetci, ktorých sa to dotýka, mohli s tým aj riadne oboznámiť a nejakým spôsobom reagovať a pripraviť sa na to, tak to by bolo také pekné. No tak ja by som chcela na to apelovať. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

85. Ďakujem veľmi pekne za slovo. Ja by som sa chcela pridať teda opätovne k tomu apelu, aby sa to vrátilo do druhého čítania. To je naozaj nepopierateľné, že ten zákon je chybný. A ja som naozaj sa nevenovala tým vecným rozporom, ja s ním vecne nesúhlasím celkovo, ale teda venovala som sa hlavne tejto chybe. V podstate som vám chcela pomôcť, lebo vy to takto uľahčujete hocikomu, kto bude žalovať vlastne povinné osoby, ministerstvá a iné ústredné orgány štátnej správy, pretože ten zákon je chybný, on naozaj je chybný. Takže to uľahčujete komukoľvek, kto vás bude žalovať a mne to príde úplne akože čudné, že nechcete sa k tomu vrátiť. Veď to naozaj nie je nejaká hanba si to priznať. Veď už sme tu zašli síce ďaleko, ale naozaj tu bol aj ten pozmeňujúci návrh na stole, takže si to sami uvedomujete. A naozaj nerozumiem tomu, že prečo takto hlavou proti múru idete ďalej. Normálne taký trucpodnik, mne to normálne nedochádza, že prečo, že načo. Veď to je úplne zbytočné. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

73. Ďakujem veľmi pekne za slovo. Kolegovia, kolegyne, neviem, či si ešte teda pamätáte, čo bolo predmetom príspevku v rozprave, ale týkal sa aj pozmeňujúceho návrhu, ktorý navrhuje predĺžiť lehotu na vybavenie infožiadosti z 8 na 12 dní, a to bez akejkoľvek, bez akéhokoľvek riadneho odôvodnenia či dát, ktoré by preukazovali, že toto je vôbec potrebné. Práve dáta ukazujú niečo opačné, napr. štatistické údaje o počte infožiadostí za obdobie od 1. januára 2020 do 31.8.2021 ukazujú, že ministerstvá a úrad vlády v danom období vybavili približne 6 800 žiadostí. To je v priemere 24 infožiadostí za mesiac na jednom z týchto úradov, to naozaj nie je nejaké obrovské množstvo. A z celkového počtu len 0,7 % infožiadostí nestihli ministerstvá a úrad vlády vybaviť v zákonných lehotách, takže ja naozaj tu nevidím žiaden dôvod pre to, prečo by mala byť táto lehota predĺžená. O tých ostatných problémoch, ktorý tento návrh má, napríklad teda tie námietky, ktoré nie sú nijako upravené, sme už veľa hovorili, nevidela som teda žiadny pozmeňujúci návrh, že by bol predložený a že by sa teda chystalo otvoriť druhé čítanie, len opakujem, že ten návrh je chybný. Ďakujem.
22. schôdza NR SR - 9.deň - B. popoludni
Dátum: 2024-11-05
Poslanec: Plaváková, Lucia (PS)
Druh vystúpenia: Vystúpenie v rozprave

86. Ďakujem vám veľmi pekne za slovo, ja už budem naozaj len veľmi krátko. Ďakujem všetkým, ktorí ste sa zapojili aj do tejto rozpravy, naozaj si to veľmi vážim. A mrzí ma tiež, že sa teda nikto z koalície nezapojil, a viacerí ste tu spomínali aj viaceré tom že vlastne my tým, ako sa správame v tomto pléne a ako tu vystupujeme, ako hlasujeme, vysielame nejaký signál do spoločnosti, sme príkladom. Tak ja sa vám chcem len spýtať, že položte si naozaj tú otázku, aký signál vyšlete svojím hlasovaním voči všetkým ženám, voči obetiam rôznych útokov, ktoré na Slovensku dennodenne zažívajú, aký signál vyšlete. A skúste si na tú otázku odpovedať a ja si myslím, že si viete na ňu odpovedať a viete si na ňu odpovedať takým spôsobom, že nemôžete hlasovať inak ako za. Ďakujem. (Potlesk.)
6. schôdza NR SR - 14. deň - A. dopoludnia
Dátum: 2024-01-10
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

20. Ďakujem, pán predsedajúci. Tina, ďakujem za tvoj príspevok do rozpravy. Poukázala si na to, aký je vzťah medzi rýchlosťou a kvalitou pri legislatívnom procese a hovorila si o tom, aké veľmi úzke je to okno možností, kedy sa má uprednostniť rýchlosť. Ja by som chcel upozorniť na jednu zaujímavú vec, že pri transpozícii, ktorou sa vlastne odôvodňuje alebo teda pri náprave transpozície európskych noriem, ktorou sa odôvodňuje toto zrýchlené legislatívne konanie, vlády SMER-u porobili množstvo chýb a urobili nekvalitnú legislatívu aj vtedy, keď mali dostatok času. Čiže ani dostatok času nie je zárukou kvality pri legislatívnom procese, ktorý, ktorého sa ujali vlády SMER-u. Podrobnejšie poukážem na to vo svojom vystúpení v rozprave, len predošlem, že transpozíciu európskej legislatívy, ktorá sa týka ochrany obetí sexuálneho zneužívania, detských obetí, robili vlády SMER-u a robili ich v riadnom legislatívnom postupe a napriek tomu tie transpozície neboli urobené dobre a teraz vlastne odôvodňujú toto zrýchlené legislatívne konanie obsiahlej reformy Trestného zákona vlastnými chybami. Ďakujem.
6. schôdza NR SR - 13.deň - B. popoludní
Dátum: 2024-01-09
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

217. Ďakujem, pán predsedajúci. Natália, vďaka za tvoj príspevok. Mňa veľmi zaujala tvoja poznámka o alternatívnej spravodlivosti, ktorá je podporovaná alternatívnymi spôsobmi a alternatívnymi médiami a tak ďalej. Áno, alternatívou spravodlivosti je nespravodlivosť, to treba rovno povedať a ja mám taký dojem, že tá rozprava, ktorú tu vedieme sa trochu podobá diskusii so zástancami alternatívnej geológie alebo alternatívnej astronómie, keď vám tvrdia, že Zem je plochá a vy im uvádzate dôkazy, všetko možné ľudské poznanie a oni potom len myknú plecom a povedia, ale ja mám taký názor. Legislatívny proces nie je vecou názoru. To je jednoducho zaužívané pravidlo, ktoré je takým zaužívaným pravidlom z nejakých dobrých dôvodov. A preto je veľmi dôležité, aby sme sa pridŕžali týchto pravidiel, lebo alternatívou spravodlivosti, ku ktorej sa chceme dopracovať nejakými alternatívnymi prostriedkami, je nespravodlivosť. A na to si dajme veľký pozor. Ďakujem. (Potlesk.)
6. schôdza NR SR - 13.deň - B. popoludní
Dátum: 2024-01-09
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

34. Ďakujem, pán predsedajúci. Pán poslanec Mikulec, vo svojom vystúpení ste krátko spomenuli aj slovo pomsta a hovorili ste o tom, že v tejto forme novela Trestného zákona je vlastne pomstou niekoľkých politikov. Ja si spomínam, ako vo svojom vystúpení náš predseda Michal Šimečka v rozprave o programovom vyhlásení, myslím, že to bolo, tiež hovoril o pomste a vtedy premiér Fico veľmi ostro reagoval a varoval ho, aby nepoužíval slovo pomsta. Myslím si, že premiér Fico vtedy veľmi dobre vedel, prečo to hovorí. Pomsta je totiž opakom spravodlivosti. Pomsta znamená, že niekto berie spravodlivosť do vlastných rúk, že koná mimo akékoľvek medze spravodlivosti. A ak teda toto skrátené legislatívne konanie a ten zákon, ktorý, a tá novela, ktorá za tým stojí, označujeme ako pomstu, označujeme to pravým menom. O to tu skutočne ide. Je to pomsta. To, čoho sme vlastne svedkami teraz, je, že niekoľko dotknutých politikov SMER-u berie spravodlivosť do vlastných rúk, a to nemôžeme dovoliť. Takýto krok je vlastne rozleptaním základných pravidiel spoločnosti. My sme tu na to, aby sme strážili spravodlivosť, a preto je potrebné, aby sme nepodporili tento návrh skráteného legislatívneho konania. Ďakujem.
6. schôdza NR SR - 13. deň - A. dopoludnia
Dátum: 2024-01-09
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

53. Ďakujem, pán predsedajúci. Irena, ďakujem ti veľmi pekne za tvoj prejav a chcem sa poďakovať najmä za to, že si odhalila tú dvojtvárnosť, ktorá sa naplno preukázala v tej intervencii pána podpredsedu Národnej rady Andreja Danka. Všetci si tu dobre pamätáme, ako pred Vianocami dokola sa tu čítali prepisy nejakých záznamov, ktoré boli plné vulgárností, expresívnych výrazov, vtedy nezasiahol, to bolo v poriadku. Keď si ty nastavila zrkadlo tomuto systému, tak odrazu to bol problém a vyslúžila si si napomenutie. Jedna vec mi napadla pri tvojom prejave, a to je, že, že spravodlivosť je čosi, čo nás presahuje. Spravodlivosť je, je transcendentná. A zároveň je ale spravodlivosť niečím, čoho sa my ako zákonodarný zbor dotýkame, tvarujeme ju. A táto dvojaká povaha spravodlivosti nás zaväzuje k tej najvyššej miere zodpovednosti. A myslím si, že to je presne ten dôvod, prečo je ten legislatívny proces nastavený tak, ako je nastavený, totiž že skrátené legislatívne konanie je odôvodnené ozaj len vo veľmi výnimočných, úzkych prípadoch. Aby sme mohli učiniť zadosť tejto transcendentnej povahe spravodlivosti, potrebujeme čas, potrebujeme informácie, potrebujeme zvážiť tie návrhy zákonov zo všetkých strán, lebo, lebo sa dotýkame životov iných ľudí, dotýkame sa slobody iných ľudí a to sa nedá robiť takto v chvate. A preto je veľmi dôležité, aby sme zastavili tento... (Prerušenie vystúpenia časomerom.)
6. schôdza NR SR - 12.deň - B. popoludní
Dátum: 2024-01-08
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

100. Ďakujem, pán predsedajúci. Pán kolega, hovorili ste aj o absurdnostiach tohto predkladaného návrhu a skutočne vládna koalícia týmto skráteným legislatívnym konaním koná absurdne, pretože podľa mňa podkopáva dva z tých troch pilierov, ktoré pri svojom programovom vyhlásení avizoval premiér Fico, a to je pokoj a bezpečnosť v spoločnosti. Prečo si to myslím? Trest a skutok, zločin, musia byť v nejakej rovnováhe. Na tom je založený zmier v spoločnosti, na tom je založená dôvera spoločnosti v spravodlivosť. Ak trest nie je primeraný zločinu, tak spoločnosť stráca dôveru v systém spravodlivosti. A tá rovnováha trestu a zločinu sa vyvíjala v dejinách ľudskej spoločnosti od čias, kedy vlastne poškodený sám vykonával trest a často vlastne ten trest presiahol ten spáchaný skutok, až po ten známy princíp oko za oko, zub za zub, kedy sa jasne hovorí, že to, čo sa poškodilo, to sa môže vlastne aj tomu páchateľovi opäť vziať, no a postupne sa, áno, humanizuje ten vzťah zločinu a trestu. Ale vždy musí byť zachovaná nejaká zdravá miera rovnováhy a ja sa obávam, že to, čo tu narýchlo chce koalícia pretlačiť, skutočne ohrozuje dôveru našej spoločnosti v systém spravodlivosti, ak vychyľuje rovnováhu trestu vo vzťahu k skutkom, k zločinom.
6. schôdza NR SR - 12. deň - A. dopoludnia
Dátum: 2024-01-08
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

62. Ďakujem, pán predsedajúci. Lucia, ja veľmi pekne ďakujem za tvoj príspevok. Páčilo sa mi, ako si v prvej časti ukázala, že vládna koalícia zo svojho programového vyhlásenia, minimálne v tej časti, kde hovorí o legislatívnom procese, robí týmto návrhom de facto zdrap papiera. Šliape po vlastných predsavzatiach, po vlastnom programovom vyhlásení. No a ďalej si potom veľmi správne hovorila o tom, ako tie odôvodnenia skráteného legislatívneho konania sú postavené na vode, ako ich nemožno v tomto prípade vôbec, vôbec použiť. Ja poukážem na jeden drobný detail. Hneď ako ten prvý argument, prečo je potrebné skrátené legislatívne konanie, sa v návrhu uvádza, že je potrebné opraviť transpozíciu, smernice Európskej únie 2011/93 o boji proti sexuálnemu zneužívaniu detí. Možno by bolo dobré poznamenať, že túto transpozíciu vlastne robila vláda Roberta Fica v roku 2012, takže iba opravuje to, čo šlendriánsky, zle transponovala v roku 2012. Teda svojím príspevkom si vlastne ukázala, že všetky tie argumenty, ktoré sa používajú v prospech skráteného legislatívneho konania, sú iba akousi hmlou, sú akýmsi mlžením, a tebe sa tvojím vystúpením podarilo túto hmlu rozptýliť a ukázať pravú podstatu tohto, tohto návrhu. Táto hmla sa teda rozplýva pod váhou odborných argumentov a rozplýva sa aj vďaka rastúcemu povedomiu o škodlivosti tohto návrhu. Veľká vďaka.